# Analýza vplyvov na podnikateľské prostredie

**Názov materiálu:** Návrh nariadenia vlády Slovenskej republiky, ktorý sa mení a dopĺňa nariadenie vlády Slovenskej republiky č. 120/2023 Z. z., ktorým sa ustanovujú pravidlá predkladania žiadostí a znižovania priamych podpôr Strategického plánu spoločnej poľnohospodárskej politiky v znení neskorších predpisov

**Predkladateľ:** Ministerstvo pôdohospodárstva a rozvoja vidieka Slovenskej republiky

## 3.1 Náklady regulácie

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Sankcie a pokuty*** | **4 070** | **0** |
| ***D. Nepriame finančné náklady*** | **0** | **0** |
| ***E. Administratívne náklady*** | **0** | **0** |
| ***Spolu = A+B+C+D+E*** | **4 070** | **0** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **0** | **0** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** |
| 1 | Plocha vysiata zmesami pre opeľovače | NV SR č. 436/2022 Z. z. | § 17 | 1.SK | 01.01.23 | žiadatelia o celofarmovú eko-schému nad 10 ha ornej pôdy | 7 309 | 1 | 4 070 | In (zvyšuje náklady) | 0 | 0 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

## Doplňujúce informácie k spôsobu výpočtu vplyvov jednotlivých regulácií na zmenu nákladov

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

### 3.2 Vyhodnotenie konzultácií s podnikateľskými subjektmi pred predbežným pripomienkovým konaním

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Žiadny podnikateľsky subjekt neprejavil záujem o konzultácie pred predbežným pripomienkovým konaním.

**3.3 Vplyvy na konkurencieschopnosť a produktivitu** *Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

☐ *zvyšuje* ☒ *nemení* ☐ *znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

☐ *zvyšuje* ☒ *nemení* ☐ *znižuje*

### 3.4 Iné vplyvy na podnikateľské prostredie

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

1. Cieľom návrhu nariadenia vlády je zosúladenie ustanovení v súvislosti so sankčným mechanizmom v rámci celofarmovej eko-schémy v nadväznosti na zmenu ustanovení nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 436/2022 Z. z., ktorým sa ustanovujú pravidlá poskytovania podpory v poľnohospodárstve formou priamych platieb v znení neskorších predpisov (ďalej len „nariadenie vlády Slovenskej republiky č.436/2022 Z. z.“), ktoré je v súčasnosti v legislatívnom procese v súvislosti s novým neproduktívnym prvkom tzv. ostrovom biodiverzity, v súvislosti so zmenou zloženia biopásov, zmenou termínu ich zrušenia, a v súvislosti so zmenenými podmienkami pri obhospodarovaní trvalého trávnatého porastu.

Pokiaľ prijímateľ podľa nariadenia vlády Slovenskej republiky č. 436/2022 Z. z., ktoré je v súčasnosti v legislatívnom procese, má vytvoriť od roku 2025 nový neproduktívny prvok na ornej pôde v chránených územiach ostrov biodiverzity a nevytvoril ho, je prijímateľovi udelená sankcia znížením platby za hektár podľa § 15 ods. 1 nariadenia vlády Slovenskej republiky č. 120/2023 Z. z., ktorým sa ustanovujú pravidlá predkladania žiadostí a znižovania priamych podpôr Strategického plánu spoločnej poľnohospodárskej politiky v znení neskorších predpisov (ďalej len „nariadenie vlády Slovenskej republiky č. 120/2023 Z. z.“). Osobitné zníženie podľa § 15 ods. 5 tohto nariadenia vlády nadväzuje na zníženia pri vytváraní biopásov s prihliadnutím na nižšiu pracnosť ostrova biodiverzity. Pokiaľ prijímateľ napríklad vytvoril ostrov biodiverzity na ploche 2,5 ha, ale chýbalo k tomu, aby splnil podmienku celého ostrova biodiverzity 1,0 ha, zníženie bude dvadsaťpäťnásobk výmery z plochy 1,0 ha. Teda 1,0 x 25 = 25. Zníženie je teda za 25 ha, čo pri sadzbe 118,18 eur za celofarmovú eko-schému v roku 2023 by znamenalo sankciu vo výške 2954,5 eur. Prijímateľ pokiaľ vytvoril ostrov biodiverzity avšak porušuje pravidlá obhospodarovania, je sankcia znížená na päťnásobok z povinnej výmery. Napríklad, ak prijímateľ používa na tejto neproduktívnej ploche o rozlohe 3,5 ha hnojivá, bude zníženie o päťnásobok nahlásenej výmery z plochy 3,5 ha. Teda 3,5 x 5 = 17,5. Zníženie je teda za  17,5 ha, čo pri sadzbe 118,18 eur za celofarmovú eko-schému v roku 2023 by znamenalo sankciu vo výške 2068,15 eur. Osobitné zníženie za nezabezpečenie ostrova biodiverzity nikdy nepresiahnu výšku zníženia vypočítanú podľa § 15 ods. 1 nariadenia vlády Slovenskej republiky č. 120/2023 Z. z. (základné zníženie, ktoré sa uplatňuje v prípade, keď prijímateľ nedodržiava opatrenie najväčšej výmery ornej pôdy vôbec).

V kalkulačke nákladov nie je uvedený výpočet, nakoľko ostrov biodiverzity je nový neproduktívny prvok počnúc rokom podávania žiadostí 2025a zároveň ide o alternatívny (dobrovoľný) prvok k už využívaným biopásom, ktorý je možné s biopásmi v rámci celkovej poľnohospodárskej plochy v chránených územiach jedného prijímateľa kombinovať. Vzhľadom na túto skutočnosť sa uvádza ilustratívny výpočet sankcie vyššie. Dáta o zníženiach a počty porušení budú prístupné na konci roka 2025 a v roku 2026, až následne bude možné vyčísliť koľkých prijímateľov sa sankcia týka a odborne stanoviť koľkých prijímateľov sa to bude týkať v nasledujúcich rokoch. Zároveň v prípade problémov s implementáciou nového neproduktívneho prvku ostrova biodiverzity bude možné túto povinnosť upraviť v modifikáciách Strategického plánu spoločnej poľnohospodárskej politiky 2023 - 2027 a následne novelou nariadenia vlády Slovenskej republiky č. 436/2022 Z. z.

V návrhu nariadenia vlády sa precizujú ustanovenia týkajúce sa znížení celofarmovej eko-schémy v prípade porušení na  plochách vysiatymi zmesami pre opeľovače tak, aby boli primerané k závažnosti porušenia jednotlivých podmienok a zároveň dostatočne odrádzajúce.

V kalkulačke nákladov je výpočet záťaže podnikateľských subjektov v súvislosti so sankciou vyčíslený na 4070,4 eur. Táto suma vychádza z údajov Pôdohospodárskej platobnej agentúry, teda ide výmeru plochy vysiatej zmesami pre opeľovače, ktorú prijímatelia nevytvorili v roku 2023, modifikovanú navrhovaným znížením pre rok 2025 a sadzbu podpory formou celofarmovej eko-schémy za rok 2023.

V uvedenom výpočte teda ide o celkovú plochu vysiatu zmesami pre opeľovače, ktorú prijímatelia nevytvorili o rozlohe 2,12 ha, ktorá je vynásobená sankciou v zmysle § 17 nariadenia vlády Slovenskej republiky č. 120/2023 Z. z., kde sa plocha pre základnú podporu príjmu zníži o dvadsaťpäťnásobok výmery plochy, na ktorej žiadateľ nezabezpečí plochu vysiatu zmesami pre opeľovače podľa § 17 nariadenia vlády Slovenskej republiky č. 436/2022 Z. z., ktoré je v súčasnosti v legislatívnom procese a vynásobená platbou za ha v podpore celofarmovej eko-schémy o sume 64 ha, ktorá bola vyplácaná za rok 2023 (pre zjednodušenie bola vybraná poľnohospodárska plocha mimo chráneného územia). Zároveň sa sankcia, ktorá sa týka plôch vysiatych zmesami pre opeľovače, môže týkať 7309 subjektov. Ide o počet poľnohospodárskych subjektov s výmerou poľnohospodárskej plochy nad 10 ha v roku 2023. V percentuálnom vyjadrení sa u prijímateľa celofarmovej eko-schémy zníženie navýši z doterajších 0,8 % na 3,3 % platby za hektár.

V rámci podpory na zlepšenie životných podmienok zvierat podporou pastevného chovu bude zavedená povinnosť nahlásiť nahrádzané zvieratá. Ide o nepriamy náklad s odborným odhadom, ktorý sa môže týkať 100 subjektov, pričom počet subjektov je stanovený iba odhadom. Náklady subjektov spočívajú okrem oboznámenia sa s právnym predpisom aj v povinnosti nahlásenia náhrady zvierat elektronickým spôsobom. Zároveň ide o nepravidelnú povinnosť, ktorej frekvencia je závislá od toho, ako často si prijímateľ bude zvieratá nahrádzať. Vplyv na podnikateľské prostredie je vyčíslený v analýze vplyvov na podnikateľské prostredie v nariadení vlády Slovenskej republiky č. 436/2022 Z. z., ktoré je v súčasnosti v legislatívnom procese so súhlasným stanoviskom stálej pracovnej komisie legislatívnej rady vlády Slovenskej republiky na posudzovanie vybraných vplyvov č. 197\_2/2024.

1. Za pozitívny vplyv na podnikateľské prostredie je možné označiť zabezpečenie jednoznačného výkladu pravidiel predkladania žiadostí o priame podpory v návrhu nariadenia vlády, a to napríklad v prípade oneskoreného predloženia žiadosti podľa § 6 ods. 2 alebo v prípade postupu podľa § 29 ods. 2 a 3, kde dochádza k pojmovému zosúladeniu so zákonom č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov. Pôdohospodárska platobná agentúra v roku 2025 neplánuje meniť zaužívaný spôsob predkladania údajov a informácií z evidencie pozemkov z rokov 2023 a 2024.